open-index/open-wikipedia-markdown huggingface dataset:
בטי מחמודי

**בטי מחמודי** (באנגלית: **Betty Mahmoody**; נולדה ב-9 ביוני 1945) היא סופרת אמריקאית, הידועה בעיקר בשל ספרה "לא בלי בתי", ובשל הסרט בעל אותו השם המבוסס עליו. היא משמשת כנשיאה וכמייסדת של ארגון "עולם אחד: עבור הילדים", ארגון השואף לקדם הבנה בין תרבויות ולהציע ביטחון והגנה לילדים להורים בני תרבויות שונות.

## לא בלי בתי
ספרה "**לא בלי בתי**" מתאר את חוויותיה בשנים 1986-1984, תקופה בה עזבה את מישיגן, ארצות הברית, ונסעה עם בעלה, אמריקני ממוצא איראני ובתם המשותפת, לאיראן. למחמודי הובטח כי הם ייסעו לביקור קצר, אך משהגיעו הוחזקו היא ובתה במדינה בניגוד לרצונן. מחמודי השאירה את שני בניה מנישואים קודמים בארצות הברית.

על פי הספר, נסעו היא ובעלה, סייד בוזורג מחמודי, ובתם מהטוב, לאיראן באוגוסט 1984. בעלה הבטיח לה שמדובר בביקור בן שבועיים של משפחתו בטהראן, אולם משחלפו שבועיים, סירב בוזורג לאפשר למחמודי ובתם לעזוב את המדינה. מחמודי נלכדה בתוך תרבות עוינת לאמריקאים, במשפחת בעלה העוינת לה, תחת שליטתו של בעלה המתעלל. לפי הספר, בעלה של מחמודי הפריד בינה ובין בתה מאתוב במשך שבועות, הכה אותה ואיים כי יהרוג אותה אם תנסה לברוח.

לבסוף ברחה מחמודי עם בתה. ספרה מתאר את בריחתן לאורך מאות קילומטרים עד לגבול עם טורקיה השכנה, ואת העזרה שקיבלו מאיראנים רבים.

## ספרים נוספים
מחמודי קיבצה סיפורים על הורים נוספים שבני זוגם הזרים הפרידו בינם לבין ילדיהם בספרה "למען אהבת ילדי".

## בוזורג מחמודי
בשנת 2002 יצא סרט דוקומנטרי בשם "בלי בתי" בהשתתפות בעלה לשעבר של מחמודי, בוזורג מחמודי. הסרט, שהופק על ידי אלקסיס קורוס, פיני ממוצא איראני, מציג התנגדויות לספרה של מחמודי ולטענותיה בו.
ב-23 באוגוסט 2009 נפטר בטהראן בוזורג מחמודי, והוא בן 70. סוכנות הידיעות האיראנית IRNA ציטטה את אחיינו, מג'יד גודסי, שטען כי הוא נפטר בבית החולים כתוצאה מבעיות בכליות ומסיבוכים נוספים.

## קישורים חיצוניים

קטגוריה:פעילות חברתיות אמריקאיות
קטגוריה:אמריקאים ילידי מישיגן
קטגוריה:סופרות אמריקאיות
קטגוריה:אמריקאיות שנולדו ב-1945
טופולב Tu-334

[שמאל|ממוזער|מטוס טופולב Tu-334 ב[הסלון האווירי במוסקבה|סלון האווירי במוסקבה, 2007]]
**[[טופולב]] Tu-334** הוא מטוס נוסעים צר-גוף מתוצרת רוסיה אשר נועד להחליף את מטוסי הטופולב Tu-134 ויאק 42, אולם פיתוחו הופסק מסיבות כלכליות.

עבודת פיתוח הטופולב Tu-334 החלה בתחילת שנות ה-90, אך הפיתוח התקדם בעצלתיים בשל בעיות כלכליות שנבעו מפירוקה של ברית המועצות. אב הטיפוס של המטוס טס לראשונה ב-8 בפברואר 1999. בשנת 2003 הוצגה גרסה מתקדמת של המטוס, הטופולב Tu-334-100.

פיתוח המטוס הואט מאוד בשל ההעדפה הממשלתית שניתנה למטוס הסילון סוחוי סופרג'ט 100 של חברת "סוחוי" ובשנת 2009 הוחלט שלא להמשיך בפיתוחו.

## יתרונות
הטופולב Tu-334 ניחן במספר יתרונות מרכזיים לעומת המטוסים הסובייטים הישנים אותם נועד להחליף:
* רמת רעש נמוכה בתא הטייס.
* אפשרות פריסת תקשורת בתא הנוסעים.
* נוחות ברמה גבוהה.
* עיצוב מודרני של תא הנוסעים.
* נפח מוגבר של תא המטען.
* צריכת דלק נמוכה.
* צמצום זמן הכנת המטוס לקראת ההמראה.
* התאמה לסעיף 4 בתקני הרעש של ICAO (המאפשרת טיסה בשמי האיחוד האירופי).
*  מערכות התרעה במצבי חירום.

## הזמנות
בשנת 2008 דיווחה חברת טופולב כי כ-100 חברות תעופה הביעו התעניינות בדגם זה. איראן אף בקשה לרכוש זיכיון לייצור המטוס בתעשייה האווירית האיראנית, בשלב ראשון להרכיבו באיראן ובשלב שני לייצר את המטוס במלואו בתעשייה האיראנית. אולם לא נחתמה אף עסקה למכירת המטוס בטרם בוטלה תוכנית הפיתוח.

בשנת 2009 הייתה תוכנית הפיתוח של המטוס בפיגור של שנים ורק שני אבות טיפוס הושלמו. עם איחוד החברות המייצרות כלי טיס ברוסיה הוחלט להפסיק את תוכנית הפיתוח ולהתמקד בפיתוח מטוס הסוחוי סופרג'ט 100 ואנטונוב An-148.

## קישורים חיצוניים

*טופולב Tu-334 באתר טופולב

קטגוריה:מטוסי נוסעים רוסיים
קטגוריה:טופולב
סודי ביותר!

**סודי ביותר!** (באנגלית: ****) הוא סרט קומי אמריקאי משנת 1984, בבימוי צוקר, אברהמס וצוקר ובכיכובם של ואל קילמר, לוסי גוטרידג', עומר שריף, פיטר קושינג, מייקל גוף וג'רמי קמפ. הסרט הוא פרודיה על סרטי ריגול בגרמניה המזרחית בתקופת המלחמה הקרה ועל סרטי אלביס פרסלי. את המוזיקה המקורית לסרט הלחין מוריס ז'אר.

## תקציר העלילה
ניק ריברס (ואל קילמר, בהופעתו הקולנועית הראשונה) הוא כוכב פופ אמריקאי דמוי אלביס פרסלי אשר מגיע לסיבוב הופעות בגרמניה המזרחית (שמדמה, במובנים רבים, את גרמניה הנאצית) ומתאהב בהילרי פלמונד (לוסי גוטרידג'), צעירה יפה אותה הוא פוגש במסעדה. במהרה מתברר לו כי היא בתו של ד"ר פול פלמונד (מייקל גוף) – מדען שנחטף בידי השלטונות לצורך פיתוח נשק נגד נאט"ו.

ריברס יוצא לעזרתה של הילרי, אך נתפס בידי הרשויות; לאחר מכן מחולץ בידיה והמחתרת, ובמהרה מוצא עצמו נלחם על ליבה כנגד אהבת נעוריה – נייג'ל (כריסטופר וילרס), גבר אותו הילרי ראתה לאחרונה לפני שנים על אי בודד (פרודיה על סרט הקולנוע הלגונה הכחולה), ואשר לאחרונה חזר לחייה כ"האבוקה" – מנהיג מחתרת צרפתית אשר יוצאת לחלץ את המדען החטוף. החילוץ מצליח, אך מתברר שנייג'ל למעשה בגד במחתרת, וחוטף את הילרי. לאחר שריברס מציל אותה מידיו של נייג'ל, הילרי מחליטה לעבור עם ריברס ואביה לארצות הברית.

## צוות השחקנים

## ביקורות ותגובות
הסרט זכה לביקורות מעורבות ולציון 76% באתר ריכוז הביקורות Rotten Tomatoes, מתוך 25 ביקורות.

## ראו גם
* טיסה נעימה
* חטיפה נעימה

## קישורים חיצוניים

* 
* פסטיבל כאן: תוכנית רדיו המוקדשת כולה לסרט "סודי ביותר!", בהגשת דני מוג'ה ויונתן גת

## הערות שוליים

קטגוריה:סרטי 1984
קטגוריה:סרטי פרמאונט
קטגוריה:סרטי פרודיה אמריקאיים
קטגוריה:סרטי קומדיה אמריקאיים
קטגוריה:סרטי ריגול
קטגוריה:סרטי המלחמה הקרה
קטגוריה:סרטי פולחן
רועי דיין

**רועי דיין** (נולד ב-19 בספטמבר 1984) הוא כדורגלן עבר ישראלי ששיחק בעמדת החלוץ.

## קריירה
דיין החל את הקריירה בקבוצת הנוער של מכבי תל אביב, ובשנת 2003 ערך את הופעת הבכורה במדי הקבוצה הבוגרת. בעונת 2004/2005 הושאל לקבוצת הכח רמת גן מהליגה הלאומית, ולאחר מכן המשיך במכבי תל אביב עד שנת 2007. ביולי 2007 חתם על חוזה בקבוצת סנט מירן הסקוטית לאחר שסיים את חוזהו במכבי תל אביב, אך לאחר שהאחרונים דרשו דמי השבחה של 400 אלף יורו בוטלה העסקה.

בעונת 2007/2008 עבר להפועל תל אביב, אך באותה עונה נקלעה הקבוצה לתחתית הטבלה ודיין שותף במעט משחקים בליגת העל, ברובם עלה כמחליף. בעונה שלאחר מכן עבר להפועל כפר סבא מהליגה הלאומית, ובאמצע העונה עבר להפועל עכו, והעפיל עמה לליגת העל. בעונת 2009/2010 כבש חמישה שערים וסייע לקבוצה להישאר בליגת העל, ובעונה שלאחר מכן הפך לשחקן מפתח בקבוצה וכבש 14 שערי ליגה. בקיץ 2011 סיים את חוזהו במועדון והפך לשחקן חופשי.

לקראת עונת  חתם בקבוצת בירסחוט הבלגית, בה שיחק שנתיים, עד שבסוף עונת  הגיעה הקבוצה לפשיטת רגל, והוא הפך לשחקן חופשי.

ב-20 באוגוסט 2013 חתם לשלוש שנים בקבוצת אולימפיאקוס וולו מליגת המשנה ביוון, אך כעבור שבועיים סיכמו הצדדים על התרת החוזה, מבלי ששיחק במדי הקבוצה. ב-15 בספטמבר חתם במכבי פתח תקווה. בעונת 2013/2014 כבש תשעה שערים, כולל צמד בניצחון 1–2 על הפועל חיפה במחזור האחרון, שהבטיח את הישארות הקבוצה בליגת העל. בעונת 2014/2015 כבש שער אחד ב-18 הופעות בליגה, כשהקבוצה סיימה במקום השישי בפלייאוף העליון.

ביולי  חתם לעונה אחת עם אופציה לעונה נוספת במועדון ספורט אשדוד, לאחר שהקבוצה ירדה לליגה הלאומית ב-10 באוגוסט 2015 כבש את שער הבכורה שלו במועדון, במשחק במסגרת גביע הטוטו מול מכבי קריית גת. בליגה כבש שלושה שערים ב-15 הופעות בעונת 2015/2016 וסייע לקבוצה להעפיל בחזרה לליגת העל.

ב-8 באוגוסט 2016 חתם לעונה אחת במכבי נתניה. לאחר שכבש ארבעה שערי ליגה ב-22 הופעות וסייע לקבוצתו להעפיל בחזרה לליגת העל בתום עונת 2017/2018 שוחרר מהמועדון. ב-21 באוגוסט 2017 חתם בהכח עמידר רמת גן מליגה א'. ב-30 בנובמבר 2017 חתם במ.כ. חולון ירמיהו מליגה א'.

ב-15 ביוני 2020 הצטרף לשמשון תל אביב מליגה ב'.

ב-26 בנובמבר 2020 הודיע על פרישה ממשחק פעיל בגיל 36.

לדיין עשר הופעות בנבחרת הנוער של ישראל, במדיה כבש ארבעה שערים. בנבחרת הצעירה הופיע בחמישה משחקים וכבש שער אחד.

## קישורים חיצוניים

* 
* 
* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:כדורגלני הכח רמת גן
קטגוריה:כדורגלני הפועל תל אביב
קטגוריה:כדורגלני הפועל כפר סבא
קטגוריה:כדורגלני הפועל עכו
קטגוריה:כדורגלני בירסחוט
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני מכבי נתניה
קטגוריה:כדורגלני הכח עמידר רמת גן
קטגוריה:כדורגלני שמשון תל אביב
קטגוריה:כדורגלנים ישראלים בבלגיה
קטגוריה:ישראלים שנולדו ב-1984
לירוי צעירי

**לירוי צעירי** (נולד ב-2 במרץ 1989) הוא כדורגלן עבר ישראלי ששיחק בעמדת הקשר. הוא אחיו הבכור של הכדורגלן בן צעירי.

## קריירה
צעירי גדל במחלקת הנוער של בני יהודה תל אביב, שיחק בכל נבחרות הנוער של ישראל, ולזכותו תשע הופעות ושני שערים במדי הנבחרת הצעירה. ב-19 במאי 2007 ערך את הופעת הבכורה שלו בליגת העל, כשנכנס כמחליף במשחק מול מכבי חיפה. בעונת 2008/2009 הפך לשחקן סגל קבוע בקבוצה הבוגרת, וב-18 באוקטובר 2008 כבש את שערו הראשון בקריירה, בניצחון 1–0 על מ.ס. אשדוד. בעונת 2009/2010 כבש שלושה שערי ליגה, ובעונת 2010/2011 כבש חמישה שערים.

בקיץ 2011 עבר צעירי לקבוצת מכלן, במדיה ערך 15 הופעות בליגת העל הבלגית. לאחר שנה בבלגיה חזר צעירי לישראל, והושאל למכבי חיפה, במדיה שותף ב-19 משחקי ליגה בעונת 2012/2013. בקיץ 2013 השתחרר מחוזהו במכלן וחזר לבני יהודה. בעונת 2013/2014 כבש שני שערים, ובסופה ירד עם הקבוצה לליגה הלאומית. ב-4 בנובמבר 2014 חתם צעירי לעונה אחת בהפועל פתח תקווה, במדיה כבש ארבעה שערי ליגה בעונת 2014/2015, ובסופה ירד עמה לליגה הלאומית וסיים את דרכו במועדון.

ב-18 ביוני 2015 חתם צעירי לעונה אחת עם אופציה לעונה נוספת בבית"ר ירושלים. ב-2 ביולי ערך את הופעת הבכורה שלו במדי הקבוצה, כשהשלים 90 דקות בתיקו 0–0 נגד אורדבסי שימקנט הקזחית במסגרת מוקדמות הליגה האירופית. ב-28 בספטמבר 2015 כבש צעירי את שער הבכורה שלו במועדון, בניצחון 3–1 על הפועל כפר סבא, ובסך הכל כבש שער אחד ב-25 הופעות ליגה בעונת 2015/2016. בתום העונה החליטה הקבוצה שלא לממש את האופציה וצעירי שוחרר מהקבוצה. ב-29 ביוני 2016 חתם צעירי לשנתיים במכבי פתח תקווה. בעונת 2016/2017 כבש חמישה שערי ליגה, ובעונת 2017/2018 כבש שער אחד.

ב-26 באוגוסט 2018 חזר צעירי לבית"ר ירושלים, וחתם על חוזה לעונה אחת במועדון. הוא שיחק שבעה משחקים בלבד בעונת 2018/2019, וב-5 בפברואר 2019 חתם בעירוני קריית שמונה, אך במדיה לא שיחק כלל עד תום העונה. ב-15 באוגוסט 2019 חתם צעירי בהפועל כפר סבא. ב-11 בפברואר 2020 עבר למכבי הרצליה מליגה א'.

ב-10 באוגוסט 2021 הכריז על פרישה ממשחק פעיל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בני יהודה תל אביב
קטגוריה:כדורגלני מכלן
קטגוריה:כדורגלני מכבי חיפה
קטגוריה:כדורגלני הפועל פתח תקווה
קטגוריה:כדורגלני בית"ר ירושלים
קטגוריה:כדורגלני מכבי פתח תקווה
קטגוריה:כדורגלני עירוני קריית שמונה
קטגוריה:כדורגלני הפועל כפר סבא
קטגוריה:כדורגלני מכבי הרצליה
קטגוריה:כדורגלנים ישראלים בבלגיה
קטגוריה:בוגרי תיכון מקיף יהוד
קטגוריה:מגשימים: כדורגלנים
קטגוריה:ישראלים שנולדו ב-1989
קול (משחתת)

[שמאל|ממוזער|300px|המשחתת הפגועה קול נישאת על ידי [אוניית מטען כבד בלו מרלין]]
**קול** (באנגלית: **USS Cole**) היא משחתת אמריקאית מסדרת ארלי בורק המצוידת בטילים מונחים ובמערכת אייג'ס (Aegis). היא קרויה על שמו של דרל קול, חייל מרינס שנהרג בקרב איוו ג'ימה ב-19 בפברואר 1945, במהלך מלחמת העולם השנייה. היא נבנתה במספנת אינגלס והועברה לצי האמריקאי ב-11 במרץ 1996.

קול היא אחת מ-62 משחתות מסדרת ארלי בורק, ואחת מ-21 המשחתות מהגרסה הראשונה של הסדרה (Flight I). המשחתת נושאת כמעט 100 טילים מסוגים שונים, הניתנים לשיגור מהסיפון באמצעות מערכת שיגור אנכי Mk 41. קול מצוידת במערכת רדאר AN/SPY-1 המאפשרת לה לעקוב במקביל על יותר מ-100 מטרות. היא מצוידת גם בשני תותחי פלנקס, המיועדים להגן עליה מפני טילים.

ב-12 באוקטובר 2000 הייתה המשחתת מטרה לתקיפה של פיגוע התאבדות של ארגון אל-קאעידה בנמל עדן שבתימן, שבו 17 מלחים נהרגו ו-39 נפצעו. בפיגוע פוצצו מחבלים סירת תופת ליד הספינה ובפיצוץ נוצר חור בקוטר של כ-12 מטר. קול חזרה לארצות הברית על גבי אוניית מטען כבד, MV Blue Marlin, לצורך תיקונים שנמשכו 14 חודשים, ובסיומם שבה לנמל הבית שלה בנורפוק שבוירג'יניה.

ממשלת ארצות הברית הציעה פרס של עד 5 מיליון דולר עבור מידע שיוביל למעצרם של אנשים שביצעו או סייעו בהתקפה על קול. ארגון אל-קאעידה נחשד בהתקפה על קול.

ב-4 בנובמבר 2002 נהרג אבו עלי אל-חאריתי, שנחשד כמי שארגן את המתקפה, באמצעות כלי טיס בלתי מאויש RQ-1 פרדטור.

בינואר 2019 נהרג באמצעות כלי טיס בלתי מאויש ג'מאל אל-בדוואי, שנחשד כמי שתכנן את המתקפה.

## ראו גם
* הפיגוע בבסיס חיל האוויר בגראם

## קישורים חיצוניים

* 

## הערות שוליים

קטגוריה:משחתות בצי ארצות הברית
קליס

**קליס רוג'רס** (באנגלית: **Kelis Rogers**; נולדה ב-21 באוגוסט 1979), הידועה בשמה הפרטי בלבד **קליס**, היא זמרת-יוצרת ושפית אמריקאית, זכתה בפרס המוזיקה הבריטית והייתה מועמדת פעמיים לפרס גראמי. עשרה משיריה הגיעו ל-עשרת הגדולים במצעד הסינגלים הבריטי.

בשנת 2005 התחתנה עם הראפר נאז, באפריל 2009 הגישה בקשה לגירושים כאשר היא בחודש השביעי להריונה בשל אלימות זוגית. ב-22 ביולי של אותה שנה ילדה את בנה נייט. בסופו של דבר הזוג התגרש ב-29 במאי 2010.

בשנת 2014 התחתנה עם הצלם מייק מורה, יחד נולדו להם 2 ילדים, בן ובת. בשנת 2022 נפטר בעלה בגיל 37 בלבד ממחלת הסרטן.

באוגוסט 2011 הופיעה בישראל. בפברואר 2015 חזרה לישראל וערכה שתי הופעות במועדון הזאפה בהרצליה. בשנת 2021, התארחה בתוכנית הבישול של סלינה גומז, "סלינה + שף".

## דיסקוגרפיה
### אלבומי אולפן
* 1999: *Kaleidoscope*
* 2001: *Wanderland*
* 2003: *Tasty*
* 2006: *Kelis Was Here*
* 2010: *Flesh Tone*
* 2014: *Food*

### אלבומים אחרים - אוספים
* 2008: *The Hits*
* 2014 *Live in London*

## הופעות
### סיבובי הופעות
* 2004: *Tasty Down Under Tour*
* 2010: *All Hearts Tour*
* 2014: *Intimate Venues Tour*

## קישורים חיצוניים

* 

* קליס במוסיכיפדיה של רדיו מוסיכיף 69FM.
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זוכי פרס המוזיקה הבריטית
קטגוריה:אמני אריסטה רקורדס
קטגוריה:אמניות אינטרסקופ רקורדס
קטגוריה:אמני וירג'ין רקורדס
קטגוריה:משתתפי הזמר במסכה (תוכנית טלוויזיה בריטית)
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
ווהלין לוצק

**ווהלין לוצק** (באוקראינית: **ФК Волинь Луцьк**) הוא מועדון כדורגל אוקראיני מהעיר לוצק.

הקבוצה הוקמה בשנת 1960 בעיר לוצק. לראשונה עלו לליגת העל האוקראינית מליגת המשנה בשנת 1992. בעונת 1995/1996 הקבוצה נשרה מהפרמייר-ליג. בעונת 2002/2003 ווהלין חזרה לליגת העל אחרי שסיימה ראשונה בליגת המשנה, אך בעונת 2005/2006 שוב נשר המועדון חזרה לליגה הראשונה. בעונת 2010/2011 שוב חזרה הקבוצה לפרמייר-ליג. עד כה ההישג הכי טוב של הקבוצה בליגה הבכירה של אוקראינה הוא מקום 6 בעונה 2002/2003. שלוש פעמים הגיעה הקבוצה לחצי גמר הגביע האוקראיני (בעונות: 2002/2003, 2009/2010, 2011/2012). נשרה לליגה האוקראינית הראשונה בסיום עונת 2016/2017.

מגרש הבית של ווהלין הוא אצטדיון אוונגרד אשר מכיל 12,080 מקומות. האצטדיון נבנה בשנת 1960.

היריבה הגדולה ביותר של ווהלין היא קרפטי לבוב. המשחק בין 2 הקבוצות נקרא "גליצקו-ווהלינסקוייה דרבי". האצטדיונים בלוצק ובלבוב כמעט תמיד מלאים במשחקים בין היריבות. הדרבים האלו הם משחקי הכדורגל המרכזיים במערב אוקראינה.

## שמות הקבוצה
*ווהלין (1960–1967)
*טורפדו (1968–1988)
*ווהלין (1989–2001)
*ס.צ. ווהלין-1 (2001-2002)
*ווהלין (2002-ואילך)

## שחקני עבר מפורסמים
*  אולג לוז'ני
*  אנטולי טימושצ'וק
*  ואנצ'ה שיקוב
*  ויטלי מינטנקו
*  אריק ביקפלבי

## קישורים חיצוניים

* 

*
קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל אוקראיניות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1960
B in the Mix: The Remixes Vol. 2

***B in the Mix: The Remixes Vol. 2*** הוא אלבום הרמיקס השני של זמרת הפופ האמריקאית, בריטני ספירס. האלבום יצא לאור ב-11 באוקטובר 2011. תחת חברת התקליטים RCA.

אלבום הרמיקסים כולל שירים שונים מכל אחד האלבומים שלה מ-Blackout, Circus, Femme Fatale, כולל גם את הסינגל "3" מתוך אוסף הסינגלים; The Singles Collection, וגם את הסינגל האחרון מהאלבום מ-פאם פאטאל, Criminal.

## רקע
ב-9 בספטמבר 2011, הודיעה ספירס על יציאתו של אלבום הרמיקסים, ובתוך כך פרסמה את תמונת העטיפה ואת רשימת השירים. האלבום כולל רמיקסים מתוך שלושת אלבומי הסטודיו Blackout, Circus, Femme Fatale, ואף את השיר "3" מתוך האוסף The Singles Collection. אלבום הרמיקסים כולל שלושה סינגלים מתוך כל אלבום סטודיו של ספירס. בגרסה היפנית נכללים רמיקסים נוספים של "Break the Ice" ,"Hold It Against Me", My Prerogative" כולל רמיקס נוסף של "Criminal".

## רשימת רצועות

## הצלחת האלבום
אלבום הרמיקס הגיע להצלחה ברחבי העולם. בארצות הברית, האלבום נכנס אל הבילבורד 200 למקום 47, בארגנטינה נכנס למקום ה-5, ובמצעד אלבומי הדאנס של בריטניה הגיע למקום ה-9.

במצעד אלבומי הדאנס של בילבורד הצליח להגיע למקום הרביעי, בקנדה האלבום הגיע למקום 53, ובאיטליה הצליח להיכנס ל-30 המובילים במקום ה-29.

## קישורים חיצוניים

קטגוריה:אלבומי רמיקס באנגלית
ג'ואן פיטרס

שמאל|ממוזער|250px|ג'ואן פיטרס
**ג'ואן פיטרס** (באנגלית: **Joan Sydney Peters** 29 באפריל 1936 - 5 בינואר 2015) הייתה מפיקת טלוויזיה, פרשנית פוליטית, מרצה ועיתונאית יהודיה-אמריקאית. נודעה בעיקר בזכות ספרה רב המכר, "מאז ומקדם", שזכה גם בפרס הספר היהודי הלאומי האמריקאי.

## קורות חיים
ג'ואן סידני לבית פרידמן נולדה בשיקגו ב-1936, צאצאית למהגרים יהודים מהולנד. היה לה אח אחד. נישאה לראשונה לגרי פיטרס ומנישואין אלה נולדה לה בתה לורי. אף שהתגרשה היא שמרה במשך שנים רבות את השם פיטרס. נישאה בשנית לעורך דין סטנלי א. קפלן, ממנו התאלמנה ב-1991. ב-1997 נישאה בשלישית לד"ר ויליאם קארו, מצאצאי רבי יוסף קארו, רופא עור יהודי, שאת שני בניו אימצה. התגוררה כל ימיה בשיקגו.

## קריירה
פיטרס למדה באוניברסיטת אילינוי מבלי לקבל תואר. היא החלה את דרכה המקצועית כעיתונאית בשיקגו דיילי ניוז. לאחר מכן הייתה פרשנית פוליטית ברשת הטלוויזיה הציבורית האמריקאית, PBS, ומפיקה ברשת הטלוויזיה האמריקאית CBS. בין השאר יצרה ב-1973 סדרת טלוויזיה דוקומנטרית על הסכסוך הישראלי-ערבי. לדבריה, היא הגיעה אז למזרח התיכון כפעילת זכויות אדם פרו-פלסטינית, ובעת ביקורה זה החלה לשנות את דעותיה בהדרגה. בתקופת נשיאותו של ג'ימי קרטר בארצות הברית (1976–1980) שימשה כמרצה בפני אנשי הממשל בנושאי הסכסוך הישראלי-ערבי וכיועצת מיוחדת לעניינים אלה לבית הלבן.

בשנותיה האחרונות הייתה יועצת וחברת המועצה האקזקוטיבית של "המועצה הלאומית למדיניות חוץ אמריקאית" – NCAFP, מיסודו של הנס מורגנטאו וכיהנה כחברת כבוד במועצת האגודה להיסטוריה יהודית של אינדיאנה.

## כתיבתה
כתבה בעיתונים ובמגזינים רבים, בהם קומנטרי, הארפרס, ניו ריפבליק, ניו לידר ועיתונים נוספים.

התפרסמה בעיקר בזכות ספרה "מאז ומקדם", שיצא לאור ב-1984 בהוצאת הארפר ורו, וזכה כעבור שנה בפרס הלאומי לספרים יהודיים (*National Jewish Book Award*) בארצות הברית. הספר היה רב-מכר ועורר מחלוקת, הן בארצות הברית והן בבריטניה. הוא תורגם לעברית על ידי אהרן אמיר ויצא לאור בישראל בשנת 1988 בהוצאת הקיבוץ המאוחד, ובמהדורה מאוחרת יותר בשנת 2008. בפברואר 2017 הושק אתר אינטרנט של הספר.

## קישורים חיצוניים
* ריאיון עם ג'ואן פיטרס, 2008 
* זאב גלילי, ג'ואן פיטרס – החוקרת שחשפה את הבלוף של הפליטים הפלסטינים, 7 באוקטובר 2009, באתר הגיון בשיגעון
* ריאיון עם ג'ואן פיטרס ובעלה ד"ר ויליאם קארו בביקורם בחברון, 2010 
* על ג'ואן פיטרס וספרה, 7 בינואר 2015, באתר ג'רוזלם פוסט
* על ג'ואן (פיטרס) קארו, 7 בינואר 2015, באתר שיקגו טריביון
* מאמר הספד על ג'ואן פיטרס, 12 בינואר 2015, הניו יורק טיימס
* 
* אמיר לוי, ‘מאז ומקדם’: הסופרת האמריקאית שחשפה את הבלוף הפלסטיני, באתר מידה, 19 באפריל 2018
* 

## הערות שוליים

קטגוריה:עיתונאיות יהודיות אמריקאיות
קטגוריה:פרשנים פוליטיים יהודים
קטגוריה:פרשנים פוליטיים אמריקאים
קטגוריה:מפיקות טלוויזיה יהודיות אמריקאיות
קטגוריה:פובליציסטים יהודים אמריקאים
קטגוריה:מחברי ספרי עיון יהודים
קטגוריה:מחברי ספרי עיון אמריקאים
קטגוריה:זוכי הפרס הלאומי לספרים יהודיים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
היל

**היל** (Hill) הוא שם משפחה שמקורו באנגלית ומשמעותו גבעה.

קטגוריה:שמות משפחה
קטגוריה:שמות משפחה אנגליים
המכונאי (2011)

**המכונאי** (באנגלית: **The Mechanic**) הוא סרט פעולה אמריקאי שיצא לאקרנים ב-2011 בהשתתפות ג'ייסון סטיית'האם, בן פוסטר ודונלד סאת'רלנד, ובבימויו של סימון וסט. הסרט גרף בקופות $51,070,807. הסרט הוא עיבוד מחודש לסרט בעל אותו השם משנת 1972 בכיכובם של צ'ארלס ברונסון בתור ארתור בישופ וז'אן מייקל-וינסנט בתור בנו של המנטור שארתור רצח.

## עלילה
ארתור בישופ (ג'ייסון סטיית'האם), הוא "מכונאי", מתנקש בעל קודים קפדניים ביותר. לבישופ יכולת יוצאת דופן לחיסול "מטרות" שניתנו לו מראש, כאשר ל"קורבנותיו" אין יכולת התנגדות של ממש. לאחר שחברו הטוב, המנטור הארי (דונלד סאת'רלנד) נחשד כבוגד הוא הורג אותו אבל אחרי זה מגלה שהוא טעה, ואז עומדת מולו מטרה אחת בלבד, לנקום את מות חברו הטוב, כאשר גם בנו של המנטור (בן פוסטר) מבקש להצטרף אל בישופ במסע הנקמה.

## קישורים חיצוניים
* 

קטגוריה:סרטי פעולה אמריקאיים
קטגוריה:סרטי 2011
עמוק מבפנים (ספר)

**עמוק מבפנים** הוא מותחן ריגול מאת רוני דונביץ', יליד 1961, תושב ת"א, יועץ אסטרטגי ושיווקי במקצועו.

"עמוק מבפנים" הוא הספר השלישי בסדרת ספרים המתארים את עלילותיו של ראש אגף המבצעים ב"מוסד", אלכס ברטל. הסדרה כוללת גם את הספרים **[[נרדף (ספר)|נרדף]]** (שיצא לאור בשנת 2007) ו**[[לכודים (ספר)|לכודים]]** (שיצא לאור בשנת 2008). 

הספר הוא מותחן בדיוני המסתמך על אירועים דוגמת חיסול בכיר חזבאללה עימאד מורנייה בדמשק ב-2008, תקיפת הכור הגרעיני בסוריה ב-2007, מבצע זעם האל וכן היעלמותו של הגנרל האיראני עלי-רזא עסגרי בטורקיה בתחילת שנת 2007.

## עלילת הספר
גיבור הספר הוא אלכס ברטל, יליד 1961, ראש אגף מבצעים במוסד, בן לניצולי שואה יוצאי פולין ויוצא יחידה מובחרת בצה"ל. ברטל הוא לוחם מוסד מיומן בעברו, הבקי בשימוש בנשק קל וקרב מגע. במהלך הקריירה שלו במוסד לקח ברטל חלק ואף פיקד בעצמו על מבצעי ביון והתנקשות רבים. ברטל היה מעורב בשנות השמונים במבצע סיכול ממוקד חשאי וארוך במיוחד ברחבי אירופה כנגד מחבלים השייכים לארגוני טרור פלסטיניים וכנגד אנשי הביון האיראני.

הספר נפתח בעת שמבצע לחטיפת גנרל איראני בטורקיה שנחשף ומסתבך. גליה, מפקדת חולית החטיפה נופלת בשבי הטורקי. בנוסף נהרג סוכן מיוחד, השייך לרשת סוכנים המכונה "טבעת הניבלונגים", על שם האופרה מאת ריכרד וגנר, הפועלת תחת ראש הממשלה וראש המוסד, ואנשיה מבצעים פעולות מיוחדות, מבצעי ביון וכן מתן סיוע למבצעי המוסד ברחבי העולם. על ברטל מוטלת המשימה להיפגש בברלין עם האיש המרכז את פעולות רשת "טבעת הניבלונגים". זמן קצר לאחר שהגיע לברלין ופגש את האיש מתברר לו שהאיש נעלם וכן כי סוכני הרשת נרצחים בזה אחר זה. ברטל, המגייס למשימה את אהובתו משכבר הימים, סוכנת הרשת בעצמה, יוצא למרדף ברחבי אירופה אחר המתנקשים.

הספר, כמו הספרים הקודמים בסדרה, פועל על פי קווי עלילה שבמרכזה מרגל או לוחם בודד, אשר אף כי הוא מצטייר כפראנואיד בתחילה, מתברר שאכן מתנהל אחריו מצוד, לעיתים על ידי עמיתיו לארגון, והוא רדוף ונמלט עד אשר הוא מוצא לעצמו עמית או חבר, שלא ברור אם ניתן לבטוח בו. בדרך כלל על פי נוסחה זו מצליח הפרוטגוניסט להוכיח כי הוא חף מפשע ולהביא את הרשעים על עונשם. בעלילה שכזו תמיד מצויה בקונפליקט זכותו של הגיבור להפעיל את כל כישוריו, אותם רכש ובהם השתמש בשירות המולדת, כנגד רודפיו וכדי לנצח את אויביו אף כי לא קיבל לכך הכשר על ידי המדינה. הספר כתוב בצורה תמציתית עם פסקאות קצרות ועלילה רבת תפניות ופעולה, באותו סגנון המאפיין את כתיבתו של דונביץ'.

## קישורים חיצוניים
* דף הספר באתר "טקסט".
* שלושת הפרקים הראשונים בספר.
* .
* .

## הערות שוליים

קטגוריה:מותחנים בעברית
קטגוריה:סדרת ספרי אלכס ברטל
קטגוריה:ספרי ריגול
קטגוריה:ספרי 2011
קטגוריה:ספרי הוצאת כנרת
קטגוריה:ספרים ישראליים
באיירן מינכן (כדורסל)

**באיירן מינכן** (בגרמנית: **FC Bayern München**) היא קבוצת כדורסל גרמנית מהעיר מינכן שבמדינת בוואריה המתמודדת בבונדסליגה וביורוליג.

## היסטוריה
הקבוצה נוסדה ב-1946 כחלק ממועדון הספורט באיירן מינכן. ימי התהילה של הקבוצה כללו זכייה בשתי אליפויות ובגביע אחד. בשנות ה-90 וב השתתפה הקבוצה בבונדסליגה רק בעונת 2004/05, ובסיום עונת 2010/11 חזרה לליגה הבכירה לאחר שזכתה באליפות הליגה הגרמנית השנייה בכדורסל. בעונת 2012/13 הגיעה באיירן לחצי גמר הגביע הגרמני ולסדרת חצי גמר הפלייאוף בבונדסליגה, ובעונת 2013/14 זכתה באליפות גרמניה לאחר ניצחון 3–1 על אלבה ברלין בסדרת הגמר.

במסגרת האירופאית השתתפה הקבוצה בעונת 1968/69 בשלב המוקדמות של גביע המחזיקות. בעונת  השתתפה הקבוצה בשלב הבתים של היורוקאפ. החל מעונת  משתתפת הקבוצה ביורוליג.

בעבר הקבוצה אירחה את משחקיה ב**היכל רודי זדלמאייר**, שנחנך בשנת 1970 ואירח את תחרות האירוויזיון בשנת 1983. ההיכל קיבל בשנת 2011 את שם נותן החסות (יצרן הרכב "אאודי") ונקרא **[[אאודי דום]]**, המכיל 6,700 מקומות ישיבה. מאז 2024 משחקת הקבוצה ב-SAP גארדן במינכן, שנחנך באותה שנה.

## תארים והישגים
;הבונדסליגה
***אליפות (7)**: 1954, 1955, 2014, 2018, 2019, 2024, 2025
**סגנות (4): 1951, 2015, 2021, 2022
;הגביע הגרמני בכדורסל
***זכייה (5)**: 1968, 2018, 2021, 2023, 2024
**סגנות (2): 2016, 2017

## סגל השחקנים לעונת

## קישורים חיצוניים

*פרופיל, באתר היורוליג

## הערות שוליים

קטגוריה:קבוצות כדורסל גרמניות
קטגוריה:באיירן מינכן
סדרת לוקאס

במתמטיקה, **סדרת לוקאס** (על שם המתמטיקאי הצרפתי אדואר לוקאס) היא סדרה של מספרים שלמים שאיבריה מקיימים נוסחת נסיגה מהצורה a_{n+2}=P\cdot a_{n+1}-Q\cdot a_n, כאשר P,Q קבועים. דוגמאות מוכרות לסדרות לוקאס הן סדרת פיבונאצ'י, מספרי מרסן, מספרי לוקאס וסדרת פל.

לדוגמה: 1,3,4,7,11,18,29,\ldots

## הגדרה פורמלית
לאחר בחירת הקבועים P,Q, סדרת לוקאס מוגדרת באמצעות נוסחת הנסיגה L_n=PL_{n-1}-QL_{n-2}, ותנאי ההתחלה הקובעים את L_0,L_1. בפרט:
*סדרת לוקאס עם U_0(P,Q)=0,U_1(P,Q)=1,\quad U_n=PU_{n-1}(P,Q)-QU_{n-2}(P,Q) נקראת **סדרת לוקאס מהסוג הראשון**.
*סדרת לוקאס עם V_0(P,Q)=2,V_1(P,Q)=P,\quad V_n=PV_{n-1}(P,Q)-QV_{n-2}(P,Q) נקראת **סדרת לוקאס מהסוג השני**.

למשל:
*U_n(1,-1) היא סדרת פיבונאצ'י. V_n(1,-1) הם מספרי לוקאס.
*U_n(2,-1) היא סדרת פל. V_n(2,-1) היא סדרת פל-לוקאס.
*U_n(3,2) הם מספרי מרסן.
*U_n(6,8)=2^{n-1}(2^n-1) היא סדרה בה נמצאים כל המספרים המשוכללים הזוגיים.

## נוסחה מפורשת
את נוסחת הנסיגה של סדרת לוקאס אפשר לכתוב בעזרת מטריצות:
:\begin{bmatrix}L_{n}\\L_{n-1}\end{bmatrix}=\begin{bmatrix}P&Q\\1&0\end{bmatrix}\begin{bmatrix}L_{n-1}\\L_{n-2}\end{bmatrix}
לכסון המטריצה מאפשר להגיע במהירות לנוסחה מפורשת של האיבר הכללי, התלויה בערכי ההתחלה. המשוואה האופיינית של סדרת לוקאס היא x^2-Px+Q=0. נסמן את הדיסקרימיננטה D=P^2-4Q, לפי נוסחת השורשים פתרון המשוואה הוא:
:a=\frac{P+\sqrt{D}}2,\quad b=\frac{P-\sqrt{D}}2
ולכן אם שני השורשים שונים אזי
:\begin{align}U_n&=\frac{a^n-b^n}{a-b}=\frac{a^n-b^n}{\sqrt{D}}\\V_n&=a^n+b^n\end{align}
ואם שני השורשים זהים אזי U_n=nS^{n-1},V_n=2S^n כאשר מתקיים S=\sqrt{Q}=\frac{P}{2}.

## זהויות
סדרות לוקאס משני הסוגים עם אותם פרמטרים קשורות ביניהן בכמה זהויות בסיסיות. להלן טבלת זהויות עם המקרה הפרטי של סדרת פיבונאצ'י ומספרי לוקאס כדוגמה.
:F_n=U_n(1,-1),L_n=V_n(1,-1)

## קישורים חיצוניים
*

קטגוריה:ערכים שבהם תבנית בריטניקה אינה מתאימה
קטגוריה:סדרת פיבונאצ'י
לוקאס
דינמו מינסק (הוקי קרח)

[200px|ממוזער|סמל הקבוצה בשנים [2007–2019]]
**דינמו [[מינסק]]** (בבלארוסית: **ХК «Дынама» Мінск**) הוא מועדון הוקי קרח בלארוסי מהעיר מינסק, קיימת בשם זה משנת 2003 והתמודדה בליגת ההוקי הקונטיננטלית משנת 2008.

## היסטוריה
הקבוצה הוקמה בשנת 1976 על בסיס קבוצת הוקי קרח אחרת שהייתה קיימת בעיר מינסק. בשנת 1980 הקבוצה נכנסה לליגה העליונה של ברית המועצות. לאחר עונה אחת היא ירדה ליגה וחזרה לליגה עליונה רק בשנת 1988. בעונת 1989/1990 היא התמודדה בין 10 קבוצות החזקות בליגה. עם התפרקות ברית המועצות הקבוצה לא שרדה ועברה לידיים פרטיות תוך שינוי שמה.

בשנת 2003 סוכם לחדש את הקבוצה בחסות משרדי הביטחון והפנים של בלארוס. הקבוצה זכתה באליפות בלארוס פעם אחת ויחידה (בעונת 2006/2007), עונה אחת לאחר שסיימה כסגנית האלופה.

בשנת 2008 עברה הקבוצה לליגת ההוקי הקונטיננטלית. בעונת 2010/2011 העפילה לשמינית גמר פלייאוף הליגה.

בספטמבר 2011 הייתה אמורה לשחק את משחק הפתיחה שלה בליגה מול לוקומוטיב ירוסלבל, אלא שמרבית שחקני הקבוצה ומאמנה נספו בהתרסקות מטוס ומשחק הפתיחה שלה נדחה.

הישגי השיא שלה בליגת KHL הם העפלתה לרבע גמר גביע גגארין. בעונות 2015/2016 ו-2017/72018 נכשלה בהעפלה לשלבי הפלייאוף.

## תארים
* **[[ליגת העל הבלארוסית בהוקי קרח|אליפות בלארוס]]** (1): 2007
** סגנות: 2006
* **גביע בלארוס** (2): 2005, 2006
* **[[גביע שפנגלר]]** (1): 2009

## שחקנים בולטים
* אלכסנדר אנדרייבסקי - שחקן לשעבר של נבחרת ברית המועצות בהוקי קרח, שיחק בנבחרת בלארוס כ-10 שנים
* אנדריי קובליוב - שחקן לשעבר של נבחרת ברית המועצות בהוקי קרח, שיחק בנבחרת בלארוס כ-10 שנים
* אולג אנטוננקו - משחק בנבחרת בלארוס מאז 1993, שיחק ב-3 אולימפיאדות

## קישורים חיצוניים

* 

קטגוריה:קבוצות KHL
קטגוריה:קבוצות הוקי קרח בלארוסיות
הוקי קרח
The Way You Make Me Feel

**The Way You Make Me Feel** (בעברית: **מה שאת גורמת לי להרגיש**) הוא הסינגל השלישי מתוך אלבום האולפן השביעי, "Bad", של הזמר והיוצר מייקל ג'קסון, אשר יצא ב-9 בנובמבר 1987. 
השיר הפך לסינגל השלישי מהאלבום המגיע למקום הראשון בבילבורד האמריקאי ומדורג בפסגת המצעדים ברחבי העולם.
מילות השיר מדברות על להיות או להרגיש מאוהב במישהו.

## מיקומי שיא

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים על מיניות
קטגוריה:שירי R&B
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת CBS רקורדס
קטגוריה:סינגלים בהוצאת אפיק רקורדס
סברין נילסון

**יוהאן סברין נילסון** (שוודית: **Johan Severin Nilsson**; 1846–1918) היה צייר וצלם שוודי.

## ביוגרפיה
נילסון נולד בהאלאנד בדרום שוודיה. בשנים 1865–1871 למד ב"אקדמיה המלכותית השוודית לאמנויות" בסטוקהולם, ובהמשך למד במשך שלוש שנים אצל ליאון בונא בפריז.

נילסון נודע כצייר דיוקנאות, נופים וציורי ז'אנר. הוא היה אמן פעיל ופורה, השתתף בתערוכות רבות, והשאיר אחריו רפרטואר גדול מאוד ומגוון של יצירות.

נילסון היה אחד הצלמים התיעודים הראשונים בשוודיה. בהשראת הצלם השוודי ארתור הזליאוס, הוא ערך מחקרים צילומיים של החיים הציבוריים, במיוחד בכפר אסייה (Asige) בהאלאנד, שבו נולד.

## ציורים

Image:Severin Nilson-Gårdsidyll.jpg|אידיליה של חצר חווה
Image:Severin Nilson-I pappas famn.jpg|בזרועותיו של אבא
Image:Severin Nilsson-Lillan i trädgården.jpg|ליליאן בגן
Image:Severin Nilsson - Friluftsmålaren.jpg|הצייר באוויר הפתוח
Image:Severin Nilsson-Sommarlandskap med barn vid grind.jpg|נוף קיץ עם ילדים
Image:Severin Nilson-Liten hallandsflicka.JPG|ילדת האלאנד קטנה
Image:Severin Nilson-Skärgårdsmotiv.jpg|תמונה מהארכיפלג


## צילומים

Två pojkar som brottas eller slåss. Halland - Nordiska Museet - NMA.0052593.jpg|
En äldre kvinna står i dörröppningen till en stuga. Halland - Nordiska Museet - NMA.0052613.jpg|
Liten flicka med korg och blommor i händerna - Nordiska Museet - NMA.0052599.jpg|
En man sitter på trappstenen vid en dörröppning och tillverkar en liten leksakskärra. Halland - Nordiska Museet - NMA.0052555.jpg|



## קישורים חיצוניים

* סברין נילסון - ביוגרפיה קצרה 

## הערות שוליים

קטגוריה:ציירים שוודים
קטגוריה:צלמים שוודים
קטגוריה:ילידי 1846
קטגוריה:נפטרים ב-1918
אבא'לה בוא ללונה פארק

**אַבָּא'לֶה בּוֹא לַלּוּנָה פַּארְק** או **אם אותי תיקח ללונה פארק** הוא שיר ילדים ישראלי ידוע משנות ה-50 של המאה ה-20 שכתבו והלחינו יוסף כנען והזמר ישראל יצחקי בביצוע המקורי של המוזיקאי אבשלום כהן.

מילות השיר מתארות הפצרת ילד באביו לקחתו ללונה פארק – לנדנדה, לגלגל הענק ולרכיבה על הסוס הלבן, כנראה על גבי קרוסלה.

יצחקי וכנען כתבו את השיר בשנת 1952, לרגל פתיחת "לונה פארק ביפו" שהוקם בשדרות ירושלים.

שלמה גרוניך ביסס על השיר קטע רוק מתקדם שכתב בשם "לונה פארק" ונכלל באלבומו "צמר גפן מתוק" משנת 1982. שירו של גרוניך החל בצלילים של תיבת נגינה (לכאורה) של השיר המקורי, שמאטה בזיוף ונעצרת ומתחלפת בגיטרה חשמלית שפותחת את השיר המקורי של גרוניך.

## קישורים חיצוניים

* 
* "אבא'לה בוא ללונה פארק" - ישראל יצחקי (3:00 דקות), באתר יוטיוב
* "אבאל'ה בוא ללונה פארק" - האזנה להקלטת רדיו משנות ה-50 בביצוע ישראל יצחקי, באתר הספרייה הלאומית
* "אבאל'ה בוא ללונה פארק" - מילות השיר והאזנה לו, באתר זמרשת
* "אבאל'ה בוא ללונה פארק" בתרגום לאנגלית, באתר Hebrew Songs

## הערות שוליים

קטגוריה:שירי 1953
קטגוריה:שירים בעברית
קטגוריה:שירי ילדים
קטגוריה:שירים על אבות
קטגוריה:שירי ישראל יצחקי
You Are Not Alone

**You Are Not Alone** (בעברית: **את/ה לא לבד**) הוא הסינגל השני מתוך אלבום האולפן התשיעי HIStory, של הזמר והיוצר מייקל ג'קסון, אשר יצא ב-15 באוגוסט 1995. 
השיר הצליח משמעותית וזכה לביקורות חיוביות. הוא מחזיק בשיא גינס, כסינגל הראשון שנכנס הישר למקום הראשון בבילבורד האמריקאי בשבוע הראשון ליציאת השיר. השיר היה מועמד לפרס הגראמי.
בווידאו קליפ לשיר השתתפו ג'קסון ואשתו דאז, ליסה מארי פרסלי. הקטעים בהם ג'קסון שר על בימה של אולם מופעים ללא קהל צולמו בתיאטרון פנטג'ס בהוליווד.

## רקע
השיר הוא בלדת רית'ם אנד בלוז ומדבר על אהבה ובדידות. השיר נכתב והולחן על ידי אר. קלי. הוא כתב את השיר בעקבות זמנים קשיים בחייו ולאחר שאיבד חברים קרובים. ג'קסון שמע את השיר והחליט להקליטו והשתתף ביחד עם קלי, בהפקתו.

## גנבה ספרותית
בית משפט בלגי קבע בשנת 2007, כי אר. קלי השתמש בלחן השיר "If We Can Start All Over" להלחנת "*You Are Not Alone*". בית המשפט העביר את הזכויות לשיר מג'קסון למלחינים הבלגים. פסק הדין הוכר רק בבלגיה והשמעת השיר נאסרה במדינה.

## מצעדים ודירוגים
השיר מכר 120 אלף עותקים בשבוע הראשון ליציאתו והוא מחזיק בשיא גינס כסינגל הראשון אי פעם הנכנס הישר למקום הראשון במצעד הבילבורד האמריקאי. בכך שבר את השיא הקודם שהיה שייך לסינגל הקודם של ג'קסון, Scream, שנכנס הישר למקום החמישי בבילבורד.

לאחר מותו של ג'קסון ב-2009, חזר השיר למצעדי העולם.

## פרסים

* מקור:

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירי דיאנה רוס
קטגוריה:שירים באנגלית
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:מחלוקות סביב טענות לתועבה במוזיקה
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
בת-שבע רובינשטיין

**בת-שבע רובינשטיין** (29 באפריל 1943 – 3 בינואר 2026) הייתה דוקטור למוזיקולוגיה, מרצה ומורה לפיתוח שמיעה והרמוניה ישראלית.

## ביוגרפיה
בת שבע רובינשטיין נולדה בירושלים. בתם של יהודה רובינשטיין ולאה לבית פיינסוד. התגוררה בילדותה בשכונת תל ארזה שבירושלים. אחיה של רובינשטיין הוא זוכה פרס ישראל לכלכלה אריאל רובינשטיין.

רובינשטיין למדה אצל יצחק סדאי. בשנת 1989 קיבלה תואר דוקטור מאוניברסיטת ניו יורק בנושא "A model for developing advanced level aural cognition focused on the melodic elements in selected twentieth century".

רובינשטיין הייתה מרצה בחוג למוזיקולוגיה ב. הייתה מרצה למקצועות השמיעה וההרמוניה בבית הספר למוזיקה ע"ש בוכמן-מהטה באוניברסיטת תל אביב, וכיהנה גם כראש המגמה לקומפוזיציה ולניצוח. היא הרצתה באוניברסיטת ניו-יורק ובמוסדות אחרים בעולם.

כמו כן לימדה בתיכון הישראלי למדעים ולאמנויות, ובאקדמיה למוסיקה ולמחול בירושלים.

רובינשטיין פיתחה שיטת לימוד לפיתוח שמיעה אשר מבוססת על שמיעת אקורדים כצבעים; זאת בניגוד לשיטה המסורתית המפרקת אקורדים למרווחים. שיטה זו נתמכת גם במחקרים אקדמיים.

בין תלמידיה מלחינים ומבצעים רבים: המנצחים אשר פיש, רום שמיר, דן אטינגר וקרין בן-יוסף, הפסנתרנים בוריס גילטבורג, אלון גולדשטיין, סוני רובינסקי, עומרי מור וסלים עבוד-אשקר והמלחינים אביה קופלמן, איתי רוזנבאום ואסנת נצר.

נישאה למיכאל. בערוב חייה התגוררה בתל אביב. נפטרה ב-3 בינואר 2026.

## מאמרים

* "Auditory imagery from musical notation in expert musicians", Perception & Psychophysics, 2003
* "A Mental Representation of Music Notation: Notational Audiation", Journal of Experimental Psychology, 2008


## קישורים חיצוניים

* בת-שבע רובינשטיין, המפתח לשמיעה מצוינת באתר אמס. פורסם במקור במגזין אופוס, 16 באוקטובר 2014

## הערות שוליים

קטגוריה:מורות למוזיקה בישראל
קטגוריה:מורים למוזיקה בישראל
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:סגל אוניברסיטת תל אביב: מוזיקה
קטגוריה:סגל האוניברסיטה העברית בירושלים: מוזיקולוגיה
קטגוריה:סגל האקדמיה למוסיקה ולמחול בירושלים
קטגוריה:סגל התיכון הישראלי למדעים ולאמנויות (ירושלים)
קטגוריה:ירושלים: אישים
קטגוריה:תל אביב-יפו: אישים
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2026
קטגוריה:ישראלים שנפטרו ב-2026
פלאסיו ויסטלגרה

**פלאסיו וסיטלגרה** (בספרדית: **Palacio de Vistalegre**) הוא אולם ספורט רב תכליתי השוכן בעיר מדריד שבספרד. האולם נפתח מחדש בשנת 2000. לרוב, משמש למשחקי כדורסל ותכולתו בהם עומדת על 15,000 מקומות ישיבה. בנוסף משמש האולם את קבוצת הכדוריד אתלטיקו מדריד, וגם למלחמות שוורים ומופעי מוזיקה.

בשנים 2004-2010 היה למגרשה הביתי של קבוצת הכדורסל ריאל מדריד במשחקיה בליגת ה-ACB וביורוליג.

## היסטוריה
הקרקע עליה נבנה האולם שימשה לזירה של מלחמות שוורים, אשר נבנתה ב-1908 ונקראה Plaza de Toros de Carabanchel. ב-1980 נסגרה הזירה והיא עמדה שוממת עד להריסתה ב-1996. בשנת 2000 נפתח הפלאסיו ויסטלגרה, וכיום פרט למלחמות השוורים, מארח האולם משחקי כדורסל ומופעי מוזיקה. תכולתו נעה בין 14,000-15,000 מקומות ישיבה, בהתאם לסוג האירוע.

## קישורים חיצוניים

* 

* World Stadiums
[מרכז|ממוזער|350px|הפלאסיו ויסטלגרה במשחק [יורוליג בין ריאל מדריד למכבי תל אביב (עונת 2008-2009)]]

קטגוריה:מדריד: אצטדיונים ומתקני ספורט
קטגוריה:אולמות כדורסל בספרד
קטגוריה:אתלטיקו מדריד
שלי לונג

**שלי לי לונג** (באנגלית:** Shelley Lee Long**; נולדה ב-23 באוגוסט 1949)
היא שחקנית אמריקאית, זוכת שני פרסי גלובוס הזהב ופרס אמי על תפקידה בקומדיית המצבים "חופשי על הבר".

## ביוגרפיה
לונג נולדה בעיר פורט ויין שבאינדיאנה לזוג מורים אייבדין ולילאנד לונג.
כתלמידה בתיכון הצטיינה בנאומים ואף השתתפה בתחרויות ארציות.
למדה דרמה באוניברסיטת נורת'ווסטרן אך לא סיימה, לאחר שעזבה באמצע הלימודים כדי להפוך לשחקנית ודוגמנית.

## קריירת משחק
התפרסמה כשחקנית קולנוע לראשונה בתחילת שנות ה-80 בקומדיות "משמרת לילה" של רון הווארד בתפקיד בלינדה, שכנתו הפרוצה של משקיע וול סטריט צ'אק לאמלי (הנרי וינקלר) והסלפסטיק "איש המערות" לצידם של רינגו סטאר ודניס קווייד.

ב-1984 הייתה לונג מועמדת לפרס גלובוס הזהב לשחקנית הטובה ביות בתפקיד קומי/ מוזיקלי על הופעתה בדרמה הקומית "גירושין נוסח הוליווד" בתור לוסי ברודסקי אמה של קייסי (דרו ברימור) המתגרשת מהעלה אלברט (ראיין אוניל).
לאחר מכן שיחקה לצידו של טום הנקס בקומדיה בהפקת סטיבן ספילברג "זהירות הבית מתפרק" ולצד בט מידלר בקומדיה "נוכל, האוהבת והמאהבת".

לונג שיחקה את אם קרול בריידי בקומדיות "חבורת בריידי"  ו"משפחת בריידי חוזרת".
ב-2002 השתתפה בקומדיה של רוברט אלטמן "הנשים של ד"ר טי" בתור קרולין, המזכירה של הגניקולוג העשיר ד"ר סאליבן טרוויס (ריצ'רד גיר).

## חופשי על הבר

לונג התפרסמה בקנה מידה עולמי בזכות קומדיית המצבים המצליחה "חופשי על הבר", שנמשכה 11 שנים.
בסדרה הופיעה לונג בתפקיד דיאן צ'יימברס, המלצרית המתנשאת של הבר "צ'ירס", זכתה בשני פרסי גלובוס הזהב ובפרס אמי.
לונג עזבה את הסדרה בסוף העונה החמישית ואת מקומה תפסה קירסטי אלי.
שיחקה בתפקיד דיאן צ'יימברס גם בארבעה פרקים בקומדיית המצבים "פרייז'ר".

## חיים אישיים
ללונג בת אחת, השחקנית ג'וליאנה טייסון מנישואיה השניים לברוס טייסון, ממנו התגרשה לאחר 23 שנות נישואין.

כתוצאה מדיכאון ניסתה לונג להתאבד לאחר שנטלה מנת יתר של משככי כאבים.

## פילמוגרפיה
* מעגל קטן של חברים (1980)
* איש המערות (1981)
* משמרת לילה (1982)
* לאבד את הבתולים בטיחואנה (1983)
* גירושין נוסח הוליווד (1984)
* זהירות הבית מתפרק (1986)
* נוכל, האוהבת והמאהבת (1987)
* שלום שוב (1987)
* כנופיית בברלי-הילס (1989)
* אל תגיד לה שזה אני (1990)
* נכסים קפואים (1992)
* חבורת בריידי (1995)
* משפחת בריידי חוזרת (1996)
* לולו על הגשר (1998)
* הרפתקאות אלמו בזעפניה (1999)
* הנשים של דוקטור טי (2000)
* איש הפיצה (2011)
**Best Man Down* (2012)
*פרחים שונים (2017)
**The Cleaner (2021)*

## טלוויזיה
* עיר שנייה (1976–1977)
* חופשי על הבר (1982–1993)
* *Disney's Freaky Friday* (1995) - סרט טלוויזיה של ABC
* פרייז'ר (1994–2001)
*בוסטון קומון (1996)
*קלי קלי (1998)
* משפחה מודרנית (2009-2019)

## קישורים חיצוניים

* Actress Shelley Long Attempts Suicide 

קטגוריה:אמריקאים ילידי אינדיאנה
קטגוריה:פורט ויין (אינדיאנה): אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אישים שניסו להתאבד
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
דה באזר

[ממוזער|250px|[צילום מסך ישן של האתר]]
**דה באזר** הוא קבוצת פייסבוק ישראלית העוסקת בספורט.
## היסטוריה
דה באזר הוקם כאתר אינטרנט באוגוסט 2010, ביוזמתם של עיתונאי הספורט רונן דורפן ואיתן בקרמן, תחת הכותרת "דה באזר בית תוכן לספורט". האתר הורכב כבלוגייה, אוסף של בלוגים שונים הנכתבים על ידי עיתונאי ספורט ממגוון תחומים, אשר חלקם נחשבים לאזוטריים בתרבות הספורט הישראלית (מרוצי מכוניות, פוטבול אמריקאי, הוקי קרח ונוספים). בין הכותבים הבולטים באתר: רונן דורפן, זאב אברהמי, גיל שלי, אריאל גרייזס, בני תבורי, טל בן יהודה, גור אילני ואיציק אלפסי. בעבר כתב בו גם מנחם לס. באתר פורסמו גם קטעי אורח נבחרים של גולשים כחלק ממערך הבלוגייה, תחת הכותרת "buzz".

כחלק מרעיון הבמה השיתופית של עורכי האתר, עודדה תרבות דיון באמצעות טוקבקים. דיונים אלו, המורכבים מתגובות הגולשים והכותבים הקבועים באתר, מתפתחים לעיתים קרובות באופן מתמשך ומהווים מקור עניין שווה, ולעיתים אף מוגבר, מזה של הטקסט עצמו. לשם כך התגובות לא מופיעות כאסופת טוקבקים אקראית, אלא כשרשורי הודעות, מהם נהיר יותר מי הגיב למי ובאיזה דיון.

האתר נבחר בגיליון "הכי טובים שיש" של המגזין Time Out תל אביב בתור "אתר הספורט הטוב ביותר", וקיבל המלצה במוסף "ממון" של ידיעות אחרונות בדצמבר 2010. בעקבות התשבחות, הפך דהבאזר לספק תוכן עבור אתר החדשות נענע 10, וגוף השידורים צ'רלטון. במאי 2012 החל שיתוף פעולה ותכנים בין האתר לבין ערוץ הספורט.

החל מחודש מרץ 2013 נתמנה בני תבורי לעורך ראשי של האתר ומנהלו.

בחודש נובמבר 2013 הסתיים שיתוף הפעולה של דה באזר עם ערוץ הספורט והוא שב לתפקד כאתר עצמאי והתקיים על תרומות מגולשים.

בספטמבר 2019 הפסיק דה באזר לפעול כאתר אינטרנט והוחלט שכל הפוסטים יפורסמו במדיה החברתית, בעיקר בפייסבוק, זאת כדי להגדיל את החשיפה של הפוסטים. ניצן חורש נתמנה לעורך ומנהל דה באזר במתכונתו החדשה. אתר האינטרנט של דה באזר מוסיף להתקיים כארכיון דיגיטלי.

## קישורים חיצוניים
* 

## הערות שוליים

קטגוריה:אתרי ספורט ישראליים
קטגוריה:תרבות ספורט
קטגוריה:אתרי אינטרנט שהושקו ב-2010
קטגוריה:אתרי אינטרנט ישראליים שנסגרו
קטגוריה:ערוץ הספורט
קטגוריה:קבוצות פייסבוק בישראל
פלאו סן ז'ורדי

ה**פלאו סן ז'ורדי** (בקטלאנית: **Palau Sant Jordi**) הוא אולם ספורט רב תכליתי השוכן בעיר ברצלונה, שבספרד. האולם הוקם ב-1990 כחלק מהמתחם האולימפי על גבעת מונז'ואיק שבדרום העיר, והיה לאחד המבנים המרכזיים שנטלו חלק באירוח משחקי אולימפיאדת 1992 שנערכה בעיר ברצלונה, כשמשחקי ההתעמלות, הכדורעף והכדוריד התקיימו בו. כיום, הוא משמש עבור אירועי ספורט, תרבות ומוזיקה שונים.

בשנים 1990-1992 שימש כמגרשה הביתי של קבוצת הכדורסל ברצלונה.

## אירועי ספורט
פרט למשחקי האולימפיאדה, אירח האולם אירועי הספורט נוספים מהחשובים בעולם. ב-1995 אירח את אליפות העולם באתלטיקה באולמות.

בשנים 1998, 2003 ו-2011 התקיימו בו משחקי הפיינל פור של היורוליג. בשנת 2000 אירח את משחקי הגמר של גביע דייוויס, בו ספרד זכתה לראשונה בטורניר כשניצחה את אוסטרליה. ב-2009 הם התקיימו בשנית בפלאו סן ז'ורדי בהם ניצחה את צ'כיה.

ב-2003 התקיימו בו משחקי אליפות העולם בשחייה, כשבריכת שחייה הותקנה במיוחד לצורך האירוע. האולם אירח בשנית את אליפות העולם ב-2013.

באולם התקיימו חלק ממשחקי אליפות העולם בכדורסל אותה אירחה ספרד ב-2014. בין היתר, נערכו בו שני רבעי גמר ואחד מחצאי הגמר. ספרד סיימה במקום ה-6.

## קישורים חיצוניים

* 

## הערות שוליים

קטגוריה:אולמות כדורסל בספרד
קטגוריה:אולימפיאדת ברצלונה (1992)
קטגוריה:ברצלונה: אצטדיונים ומתקני ספורט
מחלק משטרה

**מחלק משטרה** (באנגלית: **!Police Squad**) היא סדרת טלוויזיה קומית ששודרה לראשונה בשנת 1982. את הסדרה, בכיכובו של לזלי נילסן, יצרו צוקר, אברהמס וצוקר.

הסדרה היא פרודיה על ז'אנר מותחני משטרה בלשיים, הכוללת בדיחות על תוכניות טלוויזיה וסרטים רבים, אולם בעיקר על הסדרה "M Squad" בכיכובו של לי מרווין. הסדרה לא זכתה להצלחה ובוטלה לאחר שישה פרקים בלבד, אולם היוותה בסיס לסדרת סרטי "האקדח מת מצחוק".

## סקירה כללית
הסדרה נוצרה על ידי שלישיית היוצרים דייוויד צוקר, ג'ים אברהמס וג'רי צוקר, שהפיקה לפי כן יחד את הסרטים "סרט מטוגן" ו"טיסה נעימה". למרות שבחי המבקרים הסדרה בוטלה על ידי רשת ABC לאחר שישה פרקים בלבד. הסדרה זכתה בהמשך למעמד קאלט בעקבות השידורים החוזרים שלה, אשר הוביל בהמשך להחלטה על הפקת סדרת סרטי האקדח מת מצחוק. בדיחות רבות מהתוכנית מוחזרו בהמשך בסרטים.

אלן נורת' גילם את קפטן אד הוקן בסדרה. בסרטי האקדח מת מצחוק לעומת זאת התפקיד גולם על ידי ג'ורג' קנדי. פיטר לופוס שיחק את דמותו של השוטר נורדברג (בסרטים, או. ג'יי. סימפסון גילם את נורדברג). אד ויליאמס, אשר גילם את המדען טד אולסון בסדרה, גילם תפקיד זה בהמשך גם בסרטים (ויליאמס ונילסן הם למעשה שני השחקנים היחידים מהסדרה שהופיעו גם בסרטים). רוברט גולה, שהופיע כאחד מהכוכבים האורחים שנהרגו תמיד בראשית הפרקים, השתתף בהמשך בסרטים בתור הנבל קוונטין הבסבורג. ד"ר ג'ויס ברדרס ששיחקה את עצמה בסרט האקדח מת מצחוק שיחקה את עצמה גם בפרק הרביעי בסדרה.

## צוות השחקנים הראשי

## מועמדויות וזכיות בפרסים

## קישורים חיצוניים

## הערות שוליים

קטגוריה:ABC: תוכניות וסדרות
קטגוריה:האקדח מת מצחוק
קטגוריה:סדרות משטרה ופשע
קטגוריה:סדרות קומדיה אמריקאיות
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1982
פאוסט (סרט, 2011)

**פאוסט** (**Фауст**) הוא סרטו של אלכסנדר סוקורוב, זוכה פרס "אריה הזהב" של פסטיבל הסרטים של ונציה. הסרט כולו צולם בגרמנית, חרף היותו סרט רוסי והקרנת הבכורה שלו נערכה במהלך פסטיבל הסרטים של ונציה.

הסרט נחשב לסרט החותם של סדרת סרטים בת ארבעה סרטים אודות אישים היסטוריים, מאת סוקורוב.
## עלילת הסרט

הסרט מבוסס על החלק הראשון של פאוסט מאת גתה. הסרט מוקדש לפאוסט ולעולם שהעניק לו את רעיונותיו. זהו עיבוד עדכני, פילוסופי ואכזרי המתרחש בעולם מלוכלך של תאוות בצע.

## קישורים חיצוניים

## הערות שוליים

קטגוריה:השטן באמנות
קטגוריה:זוכי פרס אריה הזהב - סרטים
קטגוריה:לנפילם
קטגוריה:סרטי 2011
קטגוריה:סרטים מבוססי מחזות
קטגוריה:סרטים רוסיים
האקדח מת מצחוק ½2: מהפח אל הפחד

**האקדח מת מצחוק ½2: מהפח אל הפחד** (או בקיצור: **האקדח מת מצחוק 2**; באנגלית: **The Naked Gun 2½: The Smell of Fear**) הוא סרט קומי משנת 1991, השני בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק: מתוך תיקי מחלק משטרה!" ו"האקדח מת מצחוק ⅓33: העלבון האחרון") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין.

סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". בניגוד לסדרת הטלוויזיה ולסרט הראשון בסדרה, אשר היו עבודה משותפת של האחים צוקר, את הסרט הזה ביים לבדו דייוויד צוקר, אשר כתב את התסריט ביחד עם פט פרופט. ג'ים אברהמס וג'רי צוקר שימשו כמפיקים בפועל של הסרט וזכו לקרדיט על כתיבה, למרות שלא היו שותפים לכתיבת התסריט, וזאת בשל שותפותם לכתיבת הסדרה והסרט הקודם, עליהם מבוסס הסרט.

כקודמו בסדרה, גם סרט זה הוא קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי.

## תקציר העלילה

פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה.

## צוות השחקנים הראשי

## ביקורות ותגובות
הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות.

## מועמדויות וזכיות בפרסים

## קישורים חיצוניים

* 

## הערות שוליים

2
קטגוריה:סרטי 1991
קטגוריה:סרטי המשך אמריקאיים
קטגוריה:סרטי פרודיה אמריקאיים
קטגוריה:סרטי פרמאונט
קטגוריה:סרטי קומדיה אמריקאיים
קטגוריה:סרטים מבוססי סדרות טלוויזיה
האקדח מת מצחוק ⅓33: העלבון האחרון

**האקדח מת מצחוק ⅓33: העלבון האחרון** (או בקיצור: **האקדח מת מצחוק 3**; באנגלית: **Naked Gun 33⅓: The Final Insult**) הוא סרט קומי משנת 1994, השלישי בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק: מתוך תיקי מחלק משטרה!" ו"האקדח מת מצחוק ½2: מהפח אל הפחד") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין.

סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". כשני קודמיו בסדרה, גם סרט זה הוא קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי.

## תקציר העלילה
פרנק (לזלי נילסן) וג'יין (פריסילה פרסלי), אשר יצאו במהלך שני הסרטים הקודמים, נישאו בינתיים, וחיים באושר בתחילת הסרט. בהמשך, בעקבות ריב, ג'יין עוזבת את פרנק.

אף על פי שדרבין הספיק לצאת לגמלאות, הוא נקרא למשימה אחת אחרונה – להיכנס לכלא תחת מסווה. בהמשך פרנק פורץ יחד עם הפושע רוקו דילון (פרנק וורד) מן הכלא. לאחר שהם מגיעים למקום המסתור של רוקו פרנק מגלה כי הם מתכננים להוציא לפועל פיגוע בטקס פרס אוסקר עבור קבוצת טרוריסטים ערבים.

פרנק, אשר מתחזה למגיש הטלוויזיה האמריקני הנודע פיל דונהיו, מצליח להתגנב לאולם שבו מתקיים טקס האוסקר ומנסה לאתר את הפצצה שחבויה באחת מהמעטפות. במקביל, ג'יין אשר מבחינה בפרנק בטקס האוסקר נוסעת לשם אך נלקחת בהמשך כבת ערובה של רוקו.

## צוות השחקנים

שחקני הוליווד נוספים מופיעים בסצנת פרסי האוסקר מתפקיד עצמם.

## ביקורות ותגובות
הסרט זכה לביקורות שליליות בעיקר, ולציון 53% באתר ריכוז הביקורות Rotten Tomatoes, מתוך 32 ביקורות.

## מועמדויות וזכיות בפרסים

## קישורים חיצוניים

* 

## הערות שוליים

3
קטגוריה:סרטי 1994
קטגוריה:סרטי המשך אמריקאיים
קטגוריה:סרטי פרודיה אמריקאיים
קטגוריה:סרטי פרמאונט
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים מבוססי סדרות טלוויזיה